open-index/open-wikipedia-markdown huggingface dataset:
Diponegoro

**Diponegoro** ma asese lakaoni ia **Pangeran Diponegoro** no samösa moroi ba gotalua niha nibe'e töi "pahlawan nasional" ba negara Republik Indonesia. Tumbu ia me 11 November 1785 ba labe'e khönia döi *Raden Mas Antawirja*. Töi safönu khönia ya'ia *Bendara Pangeran Harya Dipanegara*. Me 8 Januari 1855 mate ia ba Makassar, me irugi 69 fakhe ndröfinia. Tehöngö ia börö me tobali ia sondrönia'ö ba wasuwöta wolaŵa wamatörö Hindia Belanda ba danö Jawa i'otarai 1825 irugi 1830. Andrö wa to'ölö lakaoni khönia **Pangeran Diponegoro**. Ato zimate ba wasuwöta andrö: arakhagö 200.000 niha Jawa, 7.000 niha moroi ba danö tanöbö'ö ba Indonesia, ba 8.000 zaradadu Hindia Belanda. Molo'ö fangerai afufu töra 25 juta Gulden gokhöta börö wasuwöta andre.

## Fa'a'iraono ba fa'ebua-bua

Tumbu Diponegoro ba Yogyakarta me 11 November 1785. Inania sotöi R.A. Mangkarawati no samösa donga ba zinga (li Indonesia: **') moroi ba Pacitan. Töi namania Gusti Raden Mas Suraja, si tobali dania ''Hamengkubuwana III''. Töi ba wa'ide-ide khönia ya'ia Bendara Raden Mas Mustahar, ba hiza furi hö lakaoni khönia Bendara Raden Mas Antawirya. Bakha ba agama [[Islam]] lakaoni ia Abdul Hamid. Dania me tedou mbosi namania, tobali ia samösa "pangeran" nikaoni ''Bendara Pangeran Harya Dipanegara''.

Me ebua-bua ia, omasi sibai namania na tobali ia Sultan, ba hiza lö omasi ia ifönui dötönafö namania andrö. Ibe'e tahinia wa inania ha donga ba zinga, ba wangera-ngerania sa börö me tebai ia wangai noro tobali Sultan.

Ba ginötö da'ö tefaogö Pangeran Diponegoro ba gangolifa niha sonekhe, satua-tua, soya mombaso, ba ere huku agama Islam-Jawa. Hiza, abölö adöni dödönia ba ngawalö si fakhai ba [[agama]] moroi ba zi fakhai ba wamatörö gödo razo ([[li Indonesia]]: **'). Tenga göi ba keraton toröi ia, bahiza ba Tegalrejo, Yogyakarta, banua sahatö ba mbanua gawenia sotöi Gusti Kangjeng Ratu Tegalrejo, donga Sultan Hamengkubuwana I.

Awena tö adöni dödönia ba keraton, me latuyu ia tobali samösa moroi ba gotalua ndra fangali (li Indonesia: **) sanundreheni ngawalö halöŵö Sultan Hamengkubuwana V (1822). Lö ara, tölu fakhe aefa da'ö, tobali ia tanga kambölö khö Hamengkubuwana V, heŵa'ae Patih Danureja IV awö Residen Belanda zanundreheni halöŵö si ero ma'ökhö. Hiza lö fao dödö Pangeran Diponegoro ba lala wamatörö simane da'a, irege ifa'ema wa lö fao dödönia andrö.

## Fa'auri

Molo'ö nidunö-dunö omasi-masi Pangeran Diponegoro andre monganga afo, moroko "sigaret Jawa" nifagaölö awö wa oya i'irö'ö gana'a ba ilau mokabu. Ba naha wangandrö nifotöi "semedi" ba Selorejo, oya itanö mbunga, bulugeu awö sinanö sowua. Baero da'ö ba nahia andre i'uri gi'a, bo'ole ba fofo nifotöi tekukur, buaya ba harimo. Pangeran Diponegoro samösa no niha somasi sibai wemanga roti nibogö awö gowi Balanda sasese ifaruka faoma lada awö karufu gowirio.

## Umbu
Belu

**Belu** no aurifö sauri ba danö si fakhili ba garawi bahiza anau nikhu hulö nasu, si tefaböbö ba nifotöi *cerpelai* ba li Indonesia.

## Umbu
Tongo

**Tongo** töi gurifo so biso si so ba danö, tuonia furi ba gi'önia, si tesöndra ba Danö Niha. Ba li Indonesia no la'ila döinia ya'ia da'ö ; **Kalajengking** sambua gurifö ma utundru'u sifao ba gangolifa *arthropoda* ma zui tola laŵa'ö ia fao ba gurifö songandroto *(hewan beruas)* so ahe si ŵalu (oktopoda) sifao ba ordo *Scorpiones* ba wenaeta ba gangolifa *Arachnida*. Tongo fahatö ia ba *ketonggeng*, kalaŵa, *tungau*, faoma *caplak*. So ba zi 2000 wa'oya ngawalö dongo. Tola tesöndra ia ba *selatan* moroi ba *Lintang|49° U*, baero ba Selandia Baru faoma Antartika.

## Sikhala ''(Karakteristik fisik)''
Tongo tefa'oli ba zi dombua bagia ya'ia da'ö: *cephalothorax* faoma *[[abdomen]]*. Abdomen tefangamöi moroi ba *mesosoma* faoma *metasoma*. 
*Arachnoidea*

## Biso dongo ''(Racun kalajengking)''
Ngawalö dongo, oi mobiso. Si no oi la'ila niha wa tongo andre, fao ia sitobali *neurotoksin* ma biso samakiko *saraf* ba li Indonesia lamane *racun saraf*. So wangositengagö ya'ia da'ö *Hemiscorpius lepturus* si so biso *sitotoksik (racun sel)*. Neurotoksin tefa'oli moroi ba *protein* side-ide faoma *natrium* simanö göi *kalium*, soguna ba wamakao ma ofeta ba wamakiko *transmisi saraf* nituonia. Tongo, bisonia i'oguna'ö sitobali fangöna ba wolaŵa udu.

Biso dongo, abölö i'oguna'ö sitobali *artropoda* ma *hexapoda* tanöbö'ö ba da'a zi lö tobali fökhö ba niha nituonia, ha abao ba zifasui nituonia. Hiza ba dongo tanöbö'ö, abölö-bölö gangolifa dongo *Buthidae* da'a mobiso sibai sitobali mamunu niha nituonia. Tongo sabölö ni'ata'ufi ya'ia da'ö tongo *Leiurus quinquestriatus*, moroi ba ngafu *Parabuthus*, *Tityus*, *Centruroides*, ba yamendrua sa'ae dongo moroi ba ngafu *Fattail scorpion* ma *Androctonus*.

## Böröta dongo ''(Asal usul kalajengking)''
Tongo sabölö atua molo'ö fangi'ila niha auri me inötö *Paleozoikum*, na lafaigi so ba zi 400 juta fakhe si lalö. Fabö'ö simane ni'ila niha sato. Sikhala dongo, mo ngandroto, ba ulinia arakhagö hulö zimane lele. Na lafaedogö moroi ba zikhala dongo sauri ba ginötö si lalö, abölö ide-ide 100 kali moroi ba wa'ebua dongo ni'ila niha mane ma'ökhö, fa'alaŵa so ba zi 2 ofeta 3 meter. Aefa da'ö tongo sauri ba ginötö si lalö, auri ba nidanö.

## Taksonomi
* Superfamilia Pseudochactoidea
** Familia Pseudochactidae
* Superfamilia Buthoidea
** Familia Buthidae
** Familia Microcharmidae
* Superfamilia Chaeriloidea
** Familia Chaerilidae
* Superfamilia Chactoidea
** Familia Chactidae
** Familia Euscorpiidae
** Familia Superstitioniidae
** Familia Vaejovidae
* Superfamilia Iuroidea
** Familia Caraboctonidae
** Familia Iuridae
* Superfamilia Scorpionoidea
** Familia Bothriuridae
** Familia Hemiscorpiidae
** Familia Protoischnuridae (punah)
** Familia Scorpionidae

## Umbu
Tandraluo

**Tandraluo** no sambua gama-gama ni'oguna'ö ba wamaigi inötö, so nifali'ö ba danga, so nisaitagö ba dowa, so nifedadao ba dete meza, ba iada'a so ia bakha ba komputer ba ba telefon gokhö. Moguna ia ba wangerai hawa'ara gotalua moroi ba zalua si sambua irugi zalua si sambua tö. Ba dandraluo nifofanö mesin, so khönia tölu duturu saliŵa-liŵa: turu sadogo-dogo sanuturu *jam* ba turu sanau sanuturu *menit* ba turu fondrege anau sanuturu *detik*. Ero sambua jam mubagi ia 60 menit ba sambua menit 60 detik. Andrö wa ifanaoka ia 60 kali turu detik ena'ö ifaonaoka ia sakali turu menit, ba 60 kali ifanaoka ia turu menit irege ibözi sara turu jam. Tefa'ele'ö ba zato dandraluo siföföna sibai me ngaotu ndröfia si-16. Ba ginötö da'ö lafofanö mesin dandraluo andre faoma kaŵe nigölugö ni'abölö'ö faoma tanga. Andrö göi lafotöi ia *mekanik manual*. Tandraluo nifali'ö ba danga fondrege atua ya'ia dandraluo razo Inggris Elizabeth I nihaogö Robert Dudley me 1571. I'otarai ngaotu ndröfia si-16 irugi ngaotu ndröfia si-20 ha ira'alawe zangoguna'ö tandraluo nifali'ö ba danga andre. Tandraluo ndramatua ya'ia dandraluo ni'irö'ö ba nono zaraeŵa.

Ngaotu ndröfia wa'ara oi smanö mesin tandraluo ni'ila niha. Irege lasöndra niha hewisa wamofanö mesin dandraluo faoma fa'abölö listrik. Labörötaigö wamazökhi mesin dandraluo sibohou andre me 1946 ira Hamilton Watch Company moroi ba Lancaster, Pennsylvania, Amerika Serikat, heŵa'ae awena sa dania tola lafamawa ia ba zato me 1957.

Bahiza lö ara aefa da'ö lasöndra ira niha Jepang mesin dandraluo sabölö sökhi nifofanö faoma batere nifotöi nifotöi "quartz", sabölö atulö wangerainia inötö. Töi dandraluo andre Seiko Astron 35SQ ba tefa'olo ia ba zato me 1969. Latema'ö göi dandraluo *quartz* da'a ira IEEE (*Institute of Electrical and Electronics Engineers*) tobali sambua tarahösö waö-waö wa'atedou "ilmu teknik elektro" ba zi sagörö tanö. Ngawalö dandraluo sibohou da'a göi dania zame'e mo'amböta wa'oya wowöli niha dandraluo *mekanik* moroi ba Swiss. Gofu heza oi tesöndra dandraluo *quartz* nifazökhi oya merek bö'ö ba samulö'ö industri dandraluo ba zi sagörö ulidanö. Lö tola oya lafazökhi dandraluo meföna ba börö da'ö ha niha so'okhöta zi tola mangokhögö ya'ia. Börö "quartz" aoha ba alio wamazökhi tandraluo, irege tola abölö ide-ide mbölinia ba tola la'öli ia niha si fagölö.

## Tandraluo si lö abasö
Baero dandraluo si fagölötö so göi ngawalö ndraluo ni'oguna'ö ba wohalöŵö heza oya nidanö, irege silötolalö oköli manö dandraluo andrö hewa'ae no göna ia idanö ma zui alömö ia bakha ba nidanö (laŵaö *water resistant* ni'adogo'ö faoma WR ba li Inggris, faigi tou). So gafore fangerai wa'abakha tola alömö dandraluo ba wanaha idanö, ya'ia ATM (adogoa li Inggris *atmospheres*). Ero sara ATM te'erai 10 meter. Na lasura 3 ATM eluahania 30 meter wa'abakha tola alömö dandraluo andrö. Ba da'a tou so mbosi wa'abölö dandraluo molo'ö ATM andrö.

## Faigi göi
* Inötö
* Inötö ba Danö Niha
* Miwo manu
* Töi mbaŵa

## Umbu
Chi Rho

**Chi Rho** (famoligö ya'ia *kai rou*) ma asese tesura ia faoma tandra ☧ no sambua dandra si fakhai ba niha Keriso. Hurufo *chi* faoma *rho* no moroi ba li Yunani. Na tasura ia ba lala wanurada ma'ökhö tobali ia *x* ba *p*. XP andrö no dombua hurufo ba mböröta döi Keriso ba li Yunani: **ΧΡ**ΙΣΤΟΣ (Christos). Bahiza asese lafalaete wanura ya'ia irege tobali ia ☧ (faigi gambara Chi Rho ba nga'örö andre).

Ibörötaigö asese ta'ila dandra andre ba media sosial, börö me itugu ato ndra sohalöŵö ba Gereja Protestan ba Danö Niha sangoguna'ö baru (asese latötöi göi ia *toga*) liturgi. Me föna ha ere bakha ba Gereja Katolik zangoguna'ö ya'ia andrö wa ambö oroma ba zato ia. Tandra **chi rho** andrö tegambaraini ia ba nifotöi stola, simane stola sowuge'e ni'oguna'ö namada fandrita moroi ba Gereja Lutheran (faigi gambara wandrita Gereja Lutheran ba nga'örö andre).

## Waö-waö

I'oguna'ö dandra **chi rho** andre kaisaro Konstantin (döfi 306-337) tobali tandra wa'amöna nifalemba ba loyo ma zui ba bendera nidöni na möi ba wasuwöta. Molo'ö nidunö-dunö i'angera-ngeragö Konstantin hana wa oi te'ala ndra saradadunia ba wasuwöta heŵa'ae no iforege wangandrö khö lowalangi bö'ö. I'anema'ö alua khönia gangilata. I'ila gambara röfa yaŵa ba luo, ni'ila göi ndra saradadunia. Ba röfa andrö so wehede ba li Yunani "Ev tούτῳ Νίκα!" si tola tefo'eluaha "faoma tandra andre, möna'ö!".

Bongi da'ö mangifi göi Konstantin. Oroma khönia Keriso sanguma'ö khönia ena'ö ifazökhi dandra ni'ilania ba mbanua andrö si tobali dania fa'abölöra ba wasuwöta. I'otarai da'ö lö aetu i'oguna'ö dandra **Chi Rho** andrö ba ngawalö gama-gamania Konstantin. Ba i'otarai da'ö muzawili dandra andre misa ba mbanu-banua heza so niha Keriso, tobali tandra Keriso.
Natal (disambiguasi)

Natal no tola:

* Natal, luo wa'atumbu Yesu
* Natal, sambua kecamatan ba Kabupaten Mandailing Natal, Provinsi Sumatera Utara

__DISAMBIG__
Farago

**Farago** ma **famai rago** (li Indonesia *sepak takraw*) no sambua wamaisa sangoguna'ö bola nihaogö moroi ba nue. La'omai'ö göi niha ba Danö Niha bola rago andre, heŵa'ae ambö la'omai'ö ia moroi ba wamaisa "bola voli" ba "bola kaki". La'omai'ö bola rago faoma ahe, heŵa'ae me föna so göi zangomai'ö ya'ia faoma tanga. Lala wangomai'ö bola rago andre hulö gangorudua wamaisa "bola voli" ba "bola kaki" nifalua ba nahia wamaisa "bu manu", börö me la'oguna'ö gu'ö nituwu simane na famai "bola voli" bahiza ha la'oguna'ö gahe wamözi ya'ia hulö na famai "bola kaki" ba nahia wangomai'ö ya'ia simane nahia wamaisa "bu manu". Famaisa andre tefatumbu'ö ba Asia Tenggara ba fahulösa fondrege lagohi niha ya'ia da'ö *King's Cup World Championships*, safuria tefalua ba Bangkok, Thailand. Latötöi farago andre ba Indonesia faoma ba Malaysia *sepak raga*.

## Waö-waö

Tesöndra wamaisa rago ba Asia Tenggara ni'ohe niha moroi ba Tiongkok, situmbu moroi ba wamaisa *tradisional* nifotöi "cuju". So göi ba Myanmar wamaisa si fakhili nifotöi "chinlone", si no la'omai'ö töra 1.500 fakhe fa'ara.

No la'omai'ö warago ba danö Melayu i'otarai götö Kesultanan Melayu Melaka. Latutunö bakha ba mbuku *Sulalatus Salatin* hewisa me tezaumba mböbö högö Raja Muhammad, ono Sultan Mansor Shah Muhammad, börö me göna bola rago nisifa Tun Besar. Ba ginötö wamatörö Sultan Mansur Shah Ibni Almarhum Sultan Muzzaffar Shah (1459—1477), lafofanö moroi ba mbanua nononia matua sotöi Raja Ahmad, börö me no ibunu nono mbalugu Melayu (ba ginötö andrö latötöi ia Bendahara), ha börö-börö watötöisa me lalau farago.

Ba Thailand (töinia föna Siam), no lasöndra lahe wa no la'omai'ö rago i'otarai ba ginötö Kerajaan Ayutthaya.

I'otarai ndröfia 1940-a tebörötaigö wangoguna'ö gu'ö simane gu'ö wamaisa voli ba wamai rago. Ba ginötö andrö göi tebörötaigö lafatörö goi-goi wangerai bua.

Asese latötöi wamai rago ba li Indonesia *sepak takraw*, ba li Bugis "raga" (niha si farago lakaoni "Pa'Raga"), ba Filipina latötöi ia "sipa", ba Laos lakaoni ia "maradong" ba ba Thailand lafotöi ia "takraw".

## Goi-goi

Fagölö goi-goi wamaisa bola rago ba ba wamai "bola voli". Si fabö'önia:
# Tebai lawawaya bola rago faoma tanga
# Ha 3 kali fatete tola isifa rago samösa sifamai ma zui sambua tim
# Naha zifamai lö tefalali
# Fa'oya mbua ero sakali famai 21. Bahiza na fa'oya mbua 20-20, möna zisamösa ma sambua tim na isöndra so dombua mbua ba gotalua irugi 25. Na atö larugi mbua 20-20 ibe'e wangombakha "wasit" wa fondrege oya mbua dania 25.
# Na faoma atö no irai möna 1:1, ba latohugö wamaisa irege larugi mbua 15 (nifotöi "Tie Break"). Bahiza na atö larugi 14-14, ba moguna latohugö irege tohude 2 mbua, irege larugi 17.

## Faigi göi

* Fabola
* Favoli

## Khai-khai baero

* Gajah Emas balls and equipment 
* TAKRAW ASSOCIATION OF THAILAND 
* Malaysia Sepak Takraw Fan News 
* Sepaktakraw Malaysia 
* Tamilnadu sepak takraw club 

## Umbu
Kawa-kawa

**Kawa-kawa** ya'ia da'ö; urifö sauri sohombo, so'afi, soya la'a-la'a ba so zogini-gini sisökhi wamaigi. Ba Danö Niha, gawa-kawa andre, sambua gurifö saoha te'ila ba newali nomo niha, so ziso ba mbowo mbunga, mazui ha sohombo, sanari ba dalumbanua. Kawa-kawa andre, ba li Indonesia lakaoni ia faoma fanötöi; **Kupu-kupu** faoma so zanötöi ya'ia; **ngengat** (**rama-rama**) nifaogö ba gangolifa *serangga* sitefarahu ba *ordo Lepidoptera*, mazui *serangga bersayap sisik* (*lepis*, sisik faoma *pteron*, sayap).

Na la faigi moroi ba wanötöi li Indonesia, nifotöi *ngengat* andre no lafaogö ia ba gawa-kawa zibongi *(kupu-kupu malam)* molo'ö inötö wohombonia ba ngawalö zikhala mbotonia. Kawa-kawa sihombo ba zima'ökhö (*diurnal*), na *ngengat* sohombo ba zibongi (*nokturnal*). Na kawa-kawa sito'ölö, na molombase ia, ba i'abe'e'ö gafinia, ifasindro, na gawa-kawa sohombo ba zibongi, fabö'ö ma'ifu, ya'ia da'ö i ebolo'ö gafinia ba lö ifaliŵa-liŵa. Baero da'ö, gawa-kawa andre, no adöni sibai dödö niha wamaigi ya'ia me no mozökhi sibai la'a-la'ania. Na gawa-kawa sohombo ba zibongi, la'a-la'ania lö tara sibai. Hiza, fa'afabö'ö da'a, oya zöndra irege tebai möi gohe-gohe saro ba wombali'ö ya'ia sitobali umbu zinura, da'a molo'ö samareso sifakhai ba wangi'ila. (Van Mastrigt dan Rosariyanto, 2005).

Kawa-kawa faoma *ngengat*, oya sibai ngawalönia. Ba hulo Jawa faom hulo Bali, no tesura wa so 600 ngawalö gawa-kawa andre. Hiza, na ngawalö *ngengat* ma gawa-kawa sohombo ba zibongi, lö musura ngawalönia, hiza no la tahö wa so ba ngaotu ngawalönia(Whitten *dkk.*, 1999). Kawa-kawa andre, urifö si lö mamakiko, ba lö fatuo, irege tenga urifö sangusu niha. 

## Fa'auri Gawa-kawa ''(Siklus hidup)''

Ato niha si farisayo wa fa'auri gawa-kawa andre, lö ara sibai. Sindruhunia, gawa-kawa si no atua, tola auri ba zi samigu ofeta döfi wa'ara, da'a mangawuli moroi ba ngawawa gawa-kawania. Oya *spesies* ma ngawalö gawa-kawa andre sanörö wenaeta *larva* sara ma'ifu, ba so zogamö tobali *Diapaus-dorman* ba ginötö ba wenaeta *Kepompong* ma *pupa* mazui ba gadulo, ena'ö tola auri fataha ira ba wa'okafu-kafu.

Kawa-kawa tola mangadulo ha sakali mazui mewulu kali ba zi döfi. Fa'oya zamato gadulo gawa-kawa, tebalazigö ba ginötö salua, simane baŵa wa'okafu-kafu, baŵa wa'aukhu, me gawa-kawa andre auri ia ba ginötö *tropis* simöi oya mangadulo ia ba zidöfi wa'ara.

### Adulo ''(Telur)''

Adulo gawa-kawa andre, tebalugu ia faoma uli *berabung* sabe'e nitötöi faoma *khorion* ibalugö faoma fenaeta *antililin* moroi ba wa'aukhu fatua lö tobali *larva* numalö ba wa'atedou wa'aurinia., Ero adulo, so khönia dögi-tögi zihulö koro, salösö ba zisambu balö (lö faföfö), ya'ia da'ö; *mikropil*  da'a sitobali lala zinörö *sperma* falukha ia khö *sel telur*. Dozi ngawalö gawa-kawa, oi fabö'ö wa'ebua gadulonia, na sikhala gadulonia fagölö ya'ia da'ö; hulö *bola* mazui *ovat*.

## Umbu
Gogowaya

**Gogowaya**, sambua gangolifa wofo so'afi, sohombo, sisökhi bu ba li, si no irai auri ba Danö Niha. Gogowaya andre, ba li bö'ö latötöi ia faoma; **Rangkong, Enggang, Julang, Kangkareng** (bahasa Inggris: *Hornbill*). Gogowaya andre ya'ia da'ö sambua wofo sanau bawa. Bawa gogowaya ebua ba la'a-la'ania tara nibe'e töi ba wamahaö ma *ilmiah* ya'ia da'ö; "Buceros" nitöfaigö ba wetaro mbawania so eluaha *tandru zawi* ma "tanduk sapi" ba li Yunani.

Fofo gogowaya, fao ba ngafu familia *Bucerotidae* sifao ba zi 59 ngawalö ma *spesies*. Siŵa ngawalö gogowaya andre, tefa'aso *endemik* moroi ba Afrika Selatan, ba hiza so 13 ngawalö gogowaya ma *Rangkong* si so ba Indonesia. Gogowaya tuho gönia ya'ia da'ö bua geu, bayakomo, bögi, te'u, ulö ba ngawalö zohombo sigide-ide. 

## Famaehagö ''(Deskripsi)''
Ba Indonesia, Gogowaya ma sasese lakaoni faoma *Enggang* ya'ia da'ö  fofo sangiagö atua, sebua bawa. Fa'atohare gogowaya andre, oroma ba niha moroi ba ngafo gafi sebua sibai.

Molo'ö sito'ölönia, fofo gogowaya andre, no tola te'ila ngawalönia, ya'ia da'ö moroi ba ha wa'ebua mboto wofo andre. Ngawalö gogowaya sabölö ide-ide ya'ia da'ö nibe'e töi *Horizocerus hartlaubi,* fa'anau mbotonia so ba zi 32 cm. *Spesies* gogowaya sabölö ebua ya'ia da'ö *Bucorvus leadbeateri* fa'abuania ikhamö ba zi 3,77 kg irugi 6,3 kg ba fa'ebolo gafinia na'i'ebolo'ö so ba zi 180 cm.

*Spesies* bö'ö sebua ya'ia da'ö; *Bucorvus leadbeateri*, ikhamö 130 cm, simanö göi; *Bucorvus abyssinicus*, gogowaya *papan* ma *Rangkong Papan* (*Buceros bicornis*) ba, sanau boto moroi ba ngawalö gogowaya *(töra 150 cm me i'onia manganau)* ya'ia da'ö gogowaya *gading* ma *Rangkong Gading* ma *Rhinoplax vigil*. Heŵa'ae, ba zi lö ara sibai wa *Bucorvus* no lafasafi moroi ba ngafu famili Bucerotidae ba tefangamöi ngambatö sibohou ya'ia famili *Bucorvidae* ba ndröfi si 2013.

Silatao gogowaya andre, botonia abölö ebua moroi ba gogowaya sihene. Hiza, fenaeta *dimorfisme seksual* no oi fabö'ö-bö'ö, simane, tefaigi moroi ba wa'afabö'ö wa'abua mboto, si no la'ila niha wa *massa* mboto zilatao ba sihene gogowaya so ba zi 1-17%, ba hiza ngawalönia so ba zi 8-30% na fa'anau mbawania ba 1-21% gafinia.

## Fozawili Gogowaya ''(Distribusi dan Habitat)''
Famili Bucerotidae so ba zi 59 *spesies* sauri irugi ma'ökhö ba tola manö oi fabali molo'ö fetaro zinata mbotonia. Fozawili wofo gogowaya andre ya'ia da'ö ba danö Afrika Sub-Sahara faoma ba India numalö ba Filipina faoma Solomon, ba hiza löhadöi *genus* si tesöndra ba Afrika faoma Asia. No lasöndra so 24 *spesies* ba Afrika, 13 bagotaluania ya'ia da'ö fofo moroi ba gatua, hiza tenga ha da'ö moroi ba danö si lö hadöi eu,  ba simanö göi ba gatua satua eu.

No lasöndra 10 ngawalö gogowaya ba India, 9 *spesies* ba zifasui India, ba 1 *spesies* zi tesöndra ba Sri Lanka.

Na tefaigi moroi ba *Yayasan Rangkong Indonesia*, so 13 *spesies* gogowaya ba Indonesia, 9 ngawalö si so ba Sumatera, ba tanöbö'önia tesöndra ba Sumba, Sulawesi, Papua, faoma Kalimantan. Kalimantan faoma Sumatera gogowayania fagölö, ha *Rangkong Papan* lö tesöndra ba da'ö.
Silimo

**Silimo**, sinumbua sauri ba danö ba tesöndra ba Danö Niha, si no oi la'ila niha sitobali faramasa ba ngawalö wamalala wondrino gö. Silimo andre, sindruhunia sauri samösa ba danö, hiza börö me no la'ila niha, ba no ato sa'ae zangodödö wananö sitobali fangöhöna ba niha sangoguna'ö ba wondrino. Ba li Indonesia, si no lasura ya'ia da'ö; **Kecombrang**, **kantan**, mazui **honje** fao ba zinumbua *rempah* ba hiza sinanö andre auri ba ndröfi awena mo bowo, nikaoni ba Danö Niha töinia ya'ia da'ö Woyo-woyo ni'oguna'ö ba wonönö faramasa ndriwo simane nagole ma bulugeu. Silimo, tenga ha ba Danö Niha tesöndra. Ba mbanua bö'ö fanötöi ya'ia, simane *honje* (Sunda), *kincung* (Kota Medan), *bungong kala* (Aceh), *bunga rias* (Tapanuli Utara), *asam cekala* (Kabupaten Karo), *kumbang sekala* (Lampung), *sambuang* (Minangkabau) faoma *lucu* (Banyuwangi). Na ba niha Thailand latötöi faoma *daalaa*. Na ba Bali ya'ia da'ö; *kecicang* na töla zilimo andre zo zanötöi ya'ia faoma; *bongkot kecicang* nifaruka ba lada nidekha.

## Sikhala Silimo ''(Pertelaan)''

Silimo ma Honje mola'a-la'a oyo mbowonia, fao ba ngafu *Heliconia* ma *pisang-pisangan*. Na no atua dölania arakhagö fagölö ira döla Lahia faoma Lakue, fa'alaŵania itaria irugi fa 5 *meter*.

## Umbu
Kelera

**Kelera** ya'ia da'ö sambua döi mai-mai ma , si no ara la'ila iraono, bola-bola side-ide nihaogö moroi ba zörömi. Ba li Indonesia fanötöi gelera andre ya'ia da'ö; *kelereng* ma sifagölö ba wehede *gundu* da'a ba wetaro ba li (Betawi), so göi zanötöi ya'ia faoma; **keneker** ba li (Jawa), **kaléci** ba (Sunda), **guli** ba li (Melayu) nihaogö moroi ba danö la'uri ma *tanah liat*, *marmer* mazui moroi ba zörömi soguna ba wamaisa ndraono. Fa'ebuania oya ngawalö simane; ½ inci (1,25 cm), da'a fa'ebua sito'ölö. Kelera andre, asese labali'ö ia botoŵa ni'irö'ö ma *koleksi*, sitobali fanörötödö ba fa'adöni dödö zokhö ya'ia moroi ba la'a-la'a soya, so zimane dumi, ba tanöbö'önia.

## Omböila

### Mesir kuno
Ba ndröfi si 3000 SM, kelera tehaogö moroi ba gara faoma tanö la'uri. Kelera sabölö atua ma fondrege si'oföna fangehaogö ni'irö'ö ba *The British Museum* si so ba mbanua London ba ndröfi si 2000-1700 SM. Kelera da'ö la söndra ba Kreta ba nahia *Minoan of Petsofa*.

### Romawi
Ba ginötö Romawi, famaisa kelera no mozawili ba danö sebolo. Hiza no labali'ö ia mai-mai ni fatandri ba *festival Saturnalia*, nifalua ba ginötö wanörötödö fa'atumbu Yesu ma *Natal*. Meluo da'ö ero samösa niha la'ohe hunö zinanö sitobali fangali gelera sitobali tandra wahuwusa.

### Abad 12
I'otarai abad si-12, ba Prancis, kelera latötöi faoma fogaoni; *bille*, na lafo'eluaha ya'ia da'ö bola side-ide, fabö'ö göi ba Belanda latötöi faoma *knikkers*. Ba danö Inggris so wamalala fanötöi ya'ia da'ö *marbles*. *Marbles* andre lakaoni ba gelera ni'ehao moroi ba *marmer* ni fa'aso moroi ba Jerman. Hiza, ara fatua lö inötö da'ö, iraono ba danö Inggris no to'ölö la tötöi gelera andre faoma *bowls* ma *knikkers*.

## Umbu
Facebook

**Facebook** (asese te'adogo'ö FB) ya'ia da'ö sambua aplikasi fariawösa ba internet (li Indonesia *media sosial*) ni'okhögö Meta Platforms, sambua perusahaan teknologi sebua moroi ba Amerika. Lafasindro FB me döfi si 2004 ira mahasiswa Harvard College sotöi Mark Zuckerberg, Eduardo Saverin, Andrew McCollum, Dustin Moskovitz, awö Chris Hughes. Lahalö döi facebook moroi ba döi mbuku "face book", sambua buku gangolita döi ndra mahasiswa sasese labe'e khö ndra mahasiswa ba Amerika. Ba mböröta ha iraono zekola ba Harvard zi tola fao ba aplikasi FB andre, ba hiza aefa da'ö itugu labokai ia irege mahasiswa moroi ba universitas bö'ö ba Amerika/Kanada tola göi fao. I'otarai döfi 2006 latehegö fao dozi niha si no töra moroi ba zi 13 fakhe ndröfinia. Me Desember 2022 ituriagö FB wa no ikhamö 2,96 miliar niha sangoguna'ö FB andre ero waŵa, ba tobali bolokha gu'ö digital numero tölu fondrege oya la'ondrasi niha ba zi sagörö ulidanö. Ba döfi 2020 aplikasi FB no tobali aplikasi fondrege oya lafailo ba HP.

Tola labokai Facebook moroi ba wakake si so khai-khai ba *internet*, simane komputer (laptop ma zui desktop), tablet ba hape (*[[smartphone]]*). Na no lafasura'ö döira niha, tola lafa'anö nifotöi *[[profil]]*, heza la'ombakha'ö haniha ira awö informasi tanöbö'ö khöra. Aefa da'ö tola lasura ira sangoguna ngawalö duria si fakhai ba lala döröŵara: nisura, foto ma video sedöna mubabagi khö zangoguna bö'ö si no latema tobali awö (li Indonesia *teman*, li Inggris *friend*) ma zui tefazaewe khö niha sato dali wanehegö bakha ba *[[Setelan]] [[privasi]]*. Baero da'ö tola göi lafa'ohe'ö duria salio khö zangoguna bö'ö faoma *[[Facebook Messenger]]*, tola fao ba *grup*, ya'ia da'ö angowuloa ndra zangoguna somasi-masi mamatunö sambua duho huhuo, ba tola latema wangombakha (li Indonesia *[[notifikasi]]*) na so zi bohou nisura zangoguna bö'ö si no tobali awö.

Facebook no göi tobali börö wabu'asa li (li Indonesia *kontroversi*). Asese lategu FB niha börö *isu privasi* zangoguna (duma-dumania *skandal [[data]] Cambridge Analytica*), *manipulasi politik* (duma-dumania famawukaisi nifalua Rusia ba pemilu 2016 Amerika Serikat) awö nifotöi *mass surveillance*, ya'ia da'ö me no tobali FB nahia fondrege aoha khö *[[Badan Intelijen|intelijen]]* ba wohörö-hörögö niha sato.

Baero da'ö no göi lategu abölö-bölö FB börö *efek psikologis* simane *kecanduan* faoma *rasa rendah diri* si no tobali *masalah sosial* ba zi sagörö ulidanö, awö isu tanöbö'ö simane famazaewe turia si lö boto (li Indonesia, *berita palsu*) ma zui turia samaelungu (li Indonesia *teori konspirasi*), fangokhögö okhöta niha bö'ö (li Indonesia *pelanggaran hak cipta*) ba sura ma huhuo sangobousi töi niha bö'ö (li Indonesia *ujaran kebencian*). Laböbögö göi khö FB, wa no ihönagö nahia wamazaewe ngawalö duria simane da'ö yaŵa awö wa töra ihöni-höni wa'oya zangoguna, ha ena'ö adöni dödö zowöli *[[iklan]]*.

## Umbu
HP

**HP** no töi adogoa
* Hewlett-Packard, sambua perusahaan informasi teknologi simane komputer
* telefon side-ide irege tola lagokhögö ia (li Inggris "handphone", li Indonesia "telepon genggam". *Handphone* andre asese la'adogoi'ö manö ia ba li Indonesia HP.  So göi niha sanguma'ö hape, bahiza fasala da'a, "hape" tenga adogoa moroi ba "handphone".

__DISAMBIG__
HP (telepon)

**HP** (asese laŵa'ö hape ba Danö Niha heŵa'ae fasala) no adogoa wehede *hand phone* moroi ba li Inggris nifo'eluaha *telefon genggam* ba li Indonesia. Asese göi latötöi ia *telepon seluler* ma te'adogo'ö *ponsel* ba li Indonesia. Telepon nifotöi *HP* tefakhai ia ba menara *telekomunikas*i faoma *ndrulu* si lö oroma hörö (li Indonesia *gelombang*, li Inggris *waves*). Andrö fabö'ö sibai ia ba telefon meza nifakhaigö ba gu'ö *telekomunikasi* faoma tali elektronik nifotöi kabel. Da'ö göi mbörö wa asese latötöi ia fakake komunikasi si lö tali (li Indonesia *komunikasi nirkabel* ma li Inggris *wireless communication*). Si föföna sibai mamazökhi HP andre töinia *Martin Cooper,* sohalöŵö ba *perusahaan Motorola Corp*. Ba gotalua ngawalö HP so göi nifotöi *telepon cerdas* (li Inggris *smartphone*), börö me tola te'oguna'ö ia ba halöŵö bö'ö, tenga ha ba wahuhuosa ma zui ba wama'ohe'ö turia sadogo-dogo nifotöi SMS (moroi ba li Inggris *Short Messaging Services*).

## Waö-waö

Alexander Graham Bell no si föföna sibai manöndra *paten* wakake nifotöi telepon (1876). Ena'ö tola fahuhuo niha faoma telepon moguna lafakhai wakake andrö faoma sinali nifazökhi moroi ba zimo itö (li Indonesia *kabel*). Asese ta'ila zinali telepon andre nasa nifaogö ba zinali listrik nidöni moroi ba lala lumalö ba nomo.

Heŵa'ae no so telepon nifakhai faoma sinali zimo itö andre, lö aetu la'alui lala niha ena'ö tola fahuhuo faoma telepon si lö tefakhai faoma tali bahiza faoma *ndrulu* radio (li Indonesia *gelombang*, li Inggris *waves*).

Si föföna sibai mamazökhi HP simanö no Martin Cooper. Me 3 April 1973 i'oroma'ö ba niha sato HP nibe'enia töi Dyna-TAC 8000X, ba hiza awena sa dania tola la'öli ia niha sato me ndröfi 1983. Bölinia me luo da'ö USD 3,995 ma ba gefe ma'ökhö (2022) USD 10,400 (Rp 164 juta).

HP si föföna andre ebua ba abua sibai. Lö aetu la'alui lala niha ena'ö abölö ide-ide ba aoha ia. Itugu ara göi itugu möi tou mbölinia. Na böli HP si föföna sibai nifazökhi Motorola Rp 164 juta (1983), tola mu'öli sambua HP faoma Rp 450.000 (2022).

Bahiza HP ma'ökhö no göi ogonekhe sibai ba wamalua halöŵö bö'ö. Iada'a so HP nifotöi *smartphone* (li Indonesia *telepon cerdas*) si tola mamalua oya ngawalö: mangai foto, mamazökhi video, mamoli sinunö, mangalui *informasi* ba Internet, btn.

## Umbu
Ana'a

**Ana'a** ya'ia da'ö sambua mbotoŵa si tesöndra ba danö, so la'a-la'a sa'usö, si takile, si tola niböbözi tobali laeduru, aya, galadanga, ati-ati, ba tanöbö'önia. Ana'a ma gana'a ba li Indonesia te fo eluaha faoma fehede *emas* ni fotandra *Au* (Aurum) numero atom 79, bobot atom 196, 9665, so göi zanötöi faoma *logam mulia, logam adi*. Au ma *aurum* andre sambua *unsur kimia* ba wafa ma *tabel periodik*. Tenga ha da'ö, ana'a no sambua *logam transisi* ma *trivalen* faoma *univalen* sombuyu, si so fa'abua, "malleable", ba "ductile". Ana'a göi lö hadöi khönia fa'afabö'ö na farukha ba danöbö'ö, ha ya'i tola manandrösa khönia *klorin*, *fluorin* faoma *aqua regia*. Logam andre oya tesöndra ba *nugget emas* mazui ba hawu-hawu si so ba gara faoma te irö'ö ia ba *alluvial*, me ana'a andre no sambua moroi ba zoya ba *logam coinage.* Kode ISO-nia, ISO 4217 ya'ia da'ö; **XAU**. Ana'a tola ombuyu tobali hulö nidanö ma sifagölö ba da'ö, na no irugi *suhu* ba zi 1000&nbsp;°C.

## Umbu
Sowuluzukhu

**Sowuluzukhu** (li Indonesia *campak*) no sambua wökhö nifobörö dungö ite (li Indonesia *virus*) nifotöi **Measles morbillivirus**. Fökhö andre fao ba ngawalö wökhö salio muzawili, börö me virus samobörö ya'ia tola awu'a möi ba niha bö'ö börö nidanö ndrilo ma eha niha si no göna ya'ia. Salua na no i'iagö mboto virus andre ya'ia da'ö fa'aukhu sabölö-bölö, fo'eha, awö zoroyo-royo ba guli ba ba hörö. Itaria göi tobali wökhö andre samörötaigö fökhö tanöbö'ö (li Indonesia *komplikasi*) simane fa'ombuyu dalu (*diare*), fökhö mbo (*pneumonia*) awö fa'abao guto.

Alio muzawili dungö ite andre irege tola irugi 90% fefu niha si no mombabaya nibabaya zofökhö andrö göna göi fökhö andre. Bahiza niha si no irai göna sowuluzukhu ba zi lalö ma zui si no mangai vaksin lö sa'ae mofökhö. Tebörögö oroma dandra-tandrania 7-14 ngaluo aefa muzawili virus ba mboto.

Na no möi bakha ba mboto niha virus *Measles morbillivirus* ba 7-14 ngaluo aefa da'ö tebörögö oroma dandra-tandrania simane mofa'aukhu, afökhö-fökhö dölö-tölö, mo'ingo-ingo, mo'eha, oroyo-royo hörö ba tumbu zoroyo-royo ba guli.

Asese sibai göna ndraono zowuluzukhu andre, ba hiza itaria göi göna niha satua. So tölu ngawalö zi tola möi dane-dane ba wamaigi fa'agöna zowuluzukhu andre, ya'ia da'ö:
* *Stadium prodormal*, ya'ia da'ö ba zi 4-5 ngaluo, mofa'aukhu, lö döla-döla, mo'eha, afökhö hörö wamaigi haga zino, oroyo-royo nono hörö, mo'ino, ba hiza lö asese latörö niha *stadium* da'a.
* *Stadium erupsi*, ya'ia da'ö ba zi 4-7 ngaluo, hulö zimane zalua ba *stadium prodormal*, ibörötaigö owele'aö nösi, i'oroi mbörö dalinga, bawa, ta'io, ahe ba numalö ba zi sageu boto.
* *Stadium konvalensi* ma asese laŵa'ö ia *stadium safuria* na alö wökhö, ya'ia da'ö na ibörötaigö alö wa'owele'aö ma idugu alö zoroyo-royo ba guli, oroma zi hulö laheto ba mboto ba nahia si no göna sowuluzukhu, ba ara taya ia. Asese latötöi laheto zowuluzukhu da'a faoma *hiperpigmentation*, ya'ia da'ö na oroma abölö aitö guli moroi ba zi fasui ya'ia. Hiza tenga si'ogötö laheto da'a. Ba zi lö arara sibai idugu alö ba taya ia.
Wikispecies

**Wikispecies** ma zui **Wikispesies** no sambua proyek nituwu Yayasan Wikimedia sangodödögö wama'anö sambua bawagöli (li Indonesia *portal*) sangowuloi ngawalö hadia sanandrösa ba nga'eu (li Indonesia *spesies*) si tola lafaigi sato ba zi lö taha-taha. Bakha ba Wikispecies so aurifö, sinumbua, talimbo, bakteri ba fefu zauri bö'ö. Te'onia'ö mufa'anö da'a faoma Wikipedia.

## Khai-khai baero

* Media si fakhai ba  ba Commons
* 
* 
* , nisura Jimmy Wales
Sakramen Fondrege Ni'amoni'ö

**Sakramen Fondrege Ni'amoni'ö** (li Indonesia: **', [[li Inggris]]: **') no töi roti ba agu si no tobali boto awö do Keriso me mufahowu'ö ia bakha ba wangowasaini misa/Ekaristi. Töi andre te'oguna'ö ia bakha ba Gereja Katolik ba ba gereja bö'ö simane Gereja Anglikan, Gereja Lutheran, Gereja Metodis btn. Faduhu dödö gereja-gereja sondrorogö tradisi da'a wa sindruhu so Yesu Keriso samösa bakha ba roti awö agu si no mufahowu'ö andrö, ba börö da'ö silötolalö mu'irö'ö ia na so zi tosai. To'ölö la'irö'ö zi tosai boto Keriso da'a bakha ba Gereja ba nahia nifotöi tabernakel si lö mamalö muhola wandru khönia bongi ma'ökhö. Oroma na so Sakramen Fondrege Ni'amoni'ö bakha ba zi sambua Gereja, ya'ia na so wandru sihola nifataro ba zinga tabernakel andrö.

## Gereja Katolik

Ekaristi no owasa fondrege ni'amoni'ö bakha ba Gereja Katolik. Baero wamondrondrongo ba ba wamotokhi Taromali, so nifotöi fangandrö saohagölö sebua (li Indonesia: **). Lafalua wangandrö saohagölö sebua andrö molo'ö ni'oroi'ö Yesu samösa ba wamohowu'ö roti ba agu ena'ö tobali dania boto ba do Keriso. Iŵa'ö Yesu samösa, "Botogu da'e" ba "Dogu da'e". Börö da'ö molo'ö teologi Katolik, tenga ha roti ba agu sa'ae ba hiza no tobali boto ba do Keriso roti ba agu si no mufahowu'ö bakha ba gowasa Ekaristi. Salua simane lafotöi ia bakha ba teologi *transubstansiasi*.

No tobali tradisi bakha ba Gereja Katolik wa la'irö'ö zi tosai Sakramen Fondrege Ni'amoni'ö andre bakha ba nahia nifotöi tabernakel nifehola fandru bongi ma'ökhö. Börö da'ö göi wa te'amoni'ö sibai na möi niha bakha ba sambua Gereja Katolik. Ba asese möi niha mangandrö föna Sakramen Fondrege Ni'amoni'ö andrö baero ginötö wangowasaini Ekaristi.

## Gereja Anglikan

*Lö nasa sawai*

## Gereja Lutheran

*Lö nasa sawai*

## Gereja Metodis

*Lö nasa sawai*

* 

* ''The Blessed Eucharist as a Sacrament'', newadvent.org (Ensiklopedi Katolik) 
* Savior.org (Video siaran langsung Sakramen Fondrege Ni'amoni'ö ba savior.org)
* Faosatö 1376 Katekismus Gereja Katolik 
* EWTN  ''The Holy Eucharist'', EWTN (bolokha gu'ö heza oya tesöndra wamahaö Katolik sanandrösa ba Ekaristi) 
* Ritus Famahowu'ö, Gereja Katolik Yunani Melkit

## Umbu
Siborium

**Siborium** (li Latin *ciborium*, li Yunani κιβώριον *kibōrion*, li Indonesia *sibori*) no sambua nahia nifazökhi moroi ba mbeleki (li Indonesia *logam*) ni'oguna'ö ba wamadu idanö ba ginötö föna ba Yunani ba ba Roma. Bakha ba Gereja, töra-töra bakha ba Gereja Katolik, siborium andre so lagö-lagönia ba te'oguna'ö ia ba wangirö'ö roti sedöna mufahowu'ö bakha ba wangowasaini Ekaristi ma zui roti si no tobali boto Keriso nifotöi Komuni. Baero siborium te'oguna'ö göi piala (li Latin *calix*), nahia nagu, ba wangowasaini Ekaristi (ma Misa).

## Ngawalö wakake Misa

* Siborium: nahia roti sigide-ide khö niha samati
* Patena: nahia roti sebolo khö ndra ere
* Piala: nahia nagu sedöna mufahowu'ö bakha ba Ekaristi
* Palla: nukha si öfa sagi ni'abe'e'ö ni'oguna'ö ba wolagö'ö Piala
* Korporale: nukha ni'oguna'ö tobali dane-dane Siborium ba Piala
* Purifikatorium: nukha ni'oguna'ö ba wangokoli Piala
* Hosti: roti nifazökhi soguna ba wangowasaini Ekaristi (tenga roti ni'amawa ba fasa). Ba Danö Niha tefazökhi roti simane andre ha ba biara Santa Klara, Jln Nilam, Gunungsitoli.
* Agu: idanö nagu ni'oguna'ö ba wangowasaini Ekaristi
* Ampul: nahia nidanö ba agu
* Lavabo: nukha ba wangokoli aefa wanasa tanga gere 
* Piksis: nahia Komuni ni'ohe ba zo fökhö ba nomo

## Galeri

2006.10 Copón.jpg|Siborium moroi ba wirö si so ba Gereja St Petrus, Ayerbe, ba Spanyol
Ciborie2.jpg|Siborium ni'olohuni faoma nukha
Manmuseumajf.JPG|Ngawalö siborium moroi ba ngaotu ndröfia si-18 - si-20 ba sambua museum ba Filipina


* [Ciborium](https://en.wikisource.org/wiki/Catholic_Encyclopedia_(1913)/Ciborium), Catholic Encyclopedia (1913)
The Da Vinci Code

**The Da Vinci Code** (ba li Indonesia **Kode Da Vinci**) no sambua novel detektif misteri nisura Dan Brown, soya tefamawa göi ba Indonesia. Bakha ba novel andre itutunö Dan Brown nitörö Robert Langdon awö Sophie Neveu aefa alua wamunu niha ba Museum Louvre ba Paris. Moroi ba da'ö fatahö ira ndra nifotöi Biarawan Sion awö ndra solohi khö Opus Dei ba wangalui hadia sindruhu wa no mangowalu Yesu khö Maria Magdalena. Inönö nasa ba da'ö Dan Brown nidunö-dunö sanandrösa ba Mako Ni'amoni'ö, ni'oguna'ö Yesu ba wemanga safuria fatua lö mate ia. Aefa da'ö molo'ö novel andre ira razo Prancis moroi ba nga'ötö Meroving no ma'uwu Yesu samösa moroi khö Maria Magdalena. 

Novel andre tobali sambua ba gotalua novel fondrege oya mufamawa ba gulidanö ba no te'ali ba 44 li. No sambua *fiksi* ia, si tenga sindruhu alua, heŵa'ae iŵa'ö Dan Brown wa ihalö ia moroi ba zura nisöndrania, ba hiza ngawalö zura andrö tesura ba ngaotu ndröfia si-20. Sindruhunia ihalö ia moroi ba mbuku *The Templar Revelation* (1997) nisura Clive Prince ba buku *The Holy Blood and the Holy Grail* (1982). Andrö göi wa lafotöi novel andre *konspiratif*, eluahania mamazökhi sambua hikaya si hulö na sindruhu-ndruhu ia, börö me oya niha ba nahia awö zalua nitutunö bakha khönia sindruhu, ba hiza amakhaita ma zui famo'eluaha fefu zalua andrö ha nisöndra ba wamadu tuo manö. Da'a zasese olifu niha sombaso novel simane andre wa *ha sambua novel* ia.

* The Real Da Vinci Code with Tony Robinson, film dokumentasi wofanö Tony Robinson ba wangalui hadia sindruhu no irai so *piala ni'amoni'ö* nitutunö Dan Brown bakha ba The Davinci Code. Fanemali: lö'ö pila andre. Ha bua mbewe manö.
Dan Brown

**Daniel Gerhard Brown** no samösa sanura novel si tehöngö börö novel *[[The Da Vinci Code]]*. Novel nisurania no teraka ba 40 negara ba te'ali ba oya li ba gulidanö. Ba gotaluania so nibali'ö filem me 2006 ni'olohe Ron Howard.

Dan Brown, ono sia'a moroi ba zi datölu ndraono, no sangawalisi sekola ba Universitas Amherst ba ba Akademi Phillips Exeter. Fatua lö tobali ia sanura, ihalö halöŵö tobali guru li Inggris. Toröi ia ba New England, Amerika Serikat.

Da'a ngawalö novel nisura Dan Brown molo'ö ndröfi woraka ya'ia.

* 1997: *Digital Fortress*, edisi li Indonesia *Benteng Digital*
* 2000: *Angels and Demons*, edisi li Indonesia *Malaikat dan Iblis*
* 2001: *Deception Point*, edisi li Indonesia *Titik Muslihat*
* 2003: *The Da Vinci Code,* edisi li Indonesia *Kode Da Vinci*
* 2009: *The Lost Symbol*
* 2013: *Inferno*
* 2017: *Origin*

No la'adugö Dan Brown awö Random House (soraka novelnia) ira Michael Baigent ba Richard Leigh börö nifotöi *pelanggaran hak cipta* ba mbukura *The Holy Blood and Holy Grail*, moroi heza ihalö nösi novelnia Dan Brown. Ba hiza möna Dan Brown föna huku.

Lö hadöi

* Bolokha gu'ö Dan Brown
Fangowasaini Misa

**Misa** (ma **Fangowasaini Misa**) no töi wangandrö ba fanunö, bakha khönia so wamahowu'ö roti ba agu tobali boto ba do Keriso. Fanötöi andre asese te'oguna'ö bakha ba Gereja Katolik awö bakha ba Gereja Ortodoks, heŵa'ae so ösa Gereja Anglikan awö Gereja Lutheran sangoguna'ö ya'ia. Töi sabölö faudu moroi ba Misa ya'ia da'ö **Ekaristi** ma **[[Fangowasaini Ekaristi]]**. Bakha ba Gereja Protestan latötöi ia femanga gö ni'amoni'ö. Bakha ba zura andre edöna mufa'oli fefu ngawalö nifa'anö soguna ba wangowasaini Misa ma Ekaristi andrö. Ae ba Fangowasaini Ekaristi ba wombaso geluaha wangowasaini Misa.

## Oroita wehede

Fehede misa tehalö moroi ba li Latin *missa* (li Indonesia misa), nibörögö te'oguna'ö me ngaotu ndröfia si-6. Moroi ba ŵa'a wehede andre tehalö wehede *misi*, eluahania tefatenge ba wanuriaigö Turia Somuso Dödö. 

Ba gangahorita gowasa Ekaristi to'ölö iŵa'ö khö niha samati ere, *"Ite, missa est"* eluahania *"Lau mi'ofanö. No tefatenge ami."* Fehede *missa* andrö, da'ö zasese latörö tödöra niha, irege itugu ara itugu labe döi Ekaristi andrö misa. Ba da'ö göi oroma khöda wa fehede *ekaristi* abölö faudu moroi ba *misa*, me da'ö duho wangowasaini Ekaristi, ya'ia da'ö fangandrö saohagölö sebua börö wangöhöli ba fangorifi nitema niha bakha ba mboto ba ba do Yesu.

## Angolifa

1. Famokai

2. Liturgi Taromali
* Fombaso si sara
* Fombaso si dua (*itaria lalalöi)*
* Fombaso Injil
* Huhuo Sebua (ma Homili)
* Tuho Wamati (*itaria lalalöi*)
* Fangandrö Niha Samati

3. Liturgi Ekaristi
* Fama'anö
* Fanuno Ni'amoni'ö
* Fangandrö Saohagölö Sebua

4. Fanema Komuni
* Fangandrö He Ama Khöma
* Fangandrö Ono Mbiri-biri Lowalangi
* Fanema Komuni

5. Fangasiwai

## Ngawalö zoguna

### Buku

* Buku Fangowasaini Ekaristi (li Latin *Missale Romanum*)
* Buku Fombaso Taromali (ma zui Sura Ni'amoni'ö)

### Fakake Misa
* Siborium: nahia roti sigide-ide khö niha samati
* Patena: nahia roti sebolo khö ndra ere
* Piala: nahia nagu sedöna mufahowu'ö bakha ba Ekaristi
* Palla: nukha si öfa sagi ni'abe'e'ö ni'oguna'ö ba wolagö'ö Piala
* Korporale: nukha ni'oguna'ö tobali dane-dane Siborium ba Piala
* Purifikatorium: nukha ni'oguna'ö ba wangokoli Piala
* Hosti: roti nifazökhi soguna ba wangowasaini Ekaristi (tenga roti ni'amawa ba fasa). Ba Danö Niha tefazökhi roti simane andre ha ba biara Santa Klara, Jln Nilam, Gunungsitoli.
* Agu: idanö nagu ni'oguna'ö ba wangowasaini Ekaristi
* Ampul: nahia nidanö ba agu
* Lavabo: nukha ba wangokoli aefa wanasa tanga gere 
* Piksis: nahia Komuni ni'ohe ba zo fökhö ba nomo

### Nukha gere

* Nukha fombalugö altar
* Amice (li Latin *amictus*, li Inggris *amice*)
* Alba (li Latin *alba*, li Inggris *alb*)
* Stola (li Latin *stola*, li Inggris *stole*)
* Kasula (li Latin *casula*, li Inggris *chasuble*)
* Singel (li Latin *cingulum*, li Inggris Cincture)

### Nukha genoni misa

* Alba (li Latin *alba*, li Inggris *alb*)
* Superpli (li Latin *superpelliceum*, li Inggris surplice alb)
* Mozeta (li Latin/Inggris *mozzetta*)

## Sura si fakhai

* Ekaristi
* Misa 
* Sakristi

## Umbu
BBC

**British Broadcasting Corporation** (**BBC**) no sambua lembaga penyiaran umum ba Britania Raya. BBC no göi penyiar nasional fondrege atua ba gulidanö (tefasindro me 1927), ba penyiar fondrege oya zohalöŵö khönia ba gulidanö. Ba BBC mohalöŵö töra 22.000 niha, töra 16.000 ba gotaluara mohalöŵö ba sektor publik. Na lafaogö göi ba da'ö ya'ira sohalöŵö lö afönu ginötö, sohalöŵö na so ginötö ba nifohalöŵö gasa-gasa ba fefu ira 35.402 niha.

Tefasindro BBC barö Piagam Kerajaan ba mohalöŵö ia molo'ö wangosara'ö Sekretaris Negara bolo Digital, Budaya, Media, ba Olahraga wamatörö Britania Raya. Fefu zoguna khönia tehalö moroi ba lisensi televisi ero röfi nibu'a fefu niha samaigi televisi he ba nomo, ba perusahaan, ba ba organisasi ba zi sagörö Britania Raya, sangoguna'ö gofu elektronik ba wanema ma zui ba wangirö'ö siaran moroi ba televisi he langsung ba he göi faoma aplikasi iPlayer. Fa'ebua bu'alö lisensi ihonogöi Famatörö Britania Raya ba itema'ö Parlemen Britania Raya,. Kefe moroi ba lisensi andre te'oguna'ö tobali soguna ba radio, televisi, awö layanan gu'ö BBC ba zi sagörö Britania Raya. I'otarai 1 April 2014, te'oguna'ö göi gefe andrö khö BBC World Service (tebörögö 1932 faoma töi BBC Empire Service), sama'ema siaran ba zi 28 li ba gulidanö ba samazökhi siaran televisi, radio, awö layanan gu'ö ba li Arab ba Persia.

Layanan televisi BBC ba Britania ba gotaluania BBC One, BBC Two, BBC Three, BBC Four, BBC News, ba dombua layanan khö ndraono CBBC Channel awö CBeebies. Baero da'ö so göi stasiun onia'öta politik nibe'e töi BBC Parliament, sama'anö turia Parlemen Britania, Parlemen Skotlandia, Parlemen Eropa ba Senat Amerika Serikat. Operasi BBC internasional teböbögö khö BBC Worldwide ba khönia so BBC World News, BBC Prime, BBC America, BBC Canada dan BBC Japan.

I'otarai mböröta, götö Wasuwöta Sebua II, irugi ngaotu ndröfia si-21, BBC no tobali balö wa'auri ba hada niha ba Britania Raya.

## Televisi BBC
**Televisi BBC** tefasindro me 1932 ba London, Inggris. Da'a tou gangolifa stasiun televisi nifaeri BBC he ba Inggris ba he ba zi sagörö ulidanö.

### Saluran BBC Inggris
* BBC One
* BBC Two
* BBC Three
* BBC Four
* BBC News
* BBC Parliament
* BBC HD
* CBBC Channel
* CBeebies

### Saluran Turia Internasional BBC
* BBC World News

### Saluran Internasional BBC bö'ö
* BBC America
* BBC Arabic
* BBC Canada
* BBC Entertainment
* BBC Food
* BBC Kids
* BBC Knowledge
* BBC Lifestyle
* BBC Prime (no tebatogö, tobali BBC Entertaiment)

## Umbu

## Khai-khai baero

* bbc.co.uk: ''Situs BBC''
* Berita BBC dalam bahasa Indonesia
Stamford Raffles

**Sir Thomas Stamford Bingley Raffles** (* 5 Juli 1781; † 5 Juli 1826) no samösa niha Inggris si tobali Gubernur Jenderal Hindia Belanda (1811–1816) ba aefa da'ö Letnan Gubernur Bengkulu (1818–1824). Tehöngö ia börö me no idönia'ö wa'atobali Malaysia ba Singapura tobali tedou ba *modern*.

No fao Raffles ba wasuwöta wangeta hulo Jawa moroi khö Belanda götö wasuwöta Napoleon ba ihalö halöŵö si ero ma'ökhö ba Singapura. Ya'ia göi zanura buku *The History of Java* (1817).

 

*Edöna mufa'anö*

 

*Edöna mufa'anö*

 

*Edöna mufa'anö*

  

*Edöna mufa'anö*

 

*Edöna mufa'anö*

 

*Edöna mufa'anö*

 

*Edöna mufa'anö*

 

*Edöna mufa'anö*

 

*Edöna mufa'anö*

 

*Edöna mufa'anö*
Rabu Awu

**Rabu Awu** no luo ero röfi me tebörögö ginötö wuasö ba famoni bakha ba Gereja, si 40 ngaluo wa'ara irugi luo wemaoso Keriso moroi ba gotalua zi mate. Ba ngaluo andre labörötaigö ginötö wangesa dödö ira niha Keriso, ya'ia da'ö inötö ba wamohouni fa'auri molo'ö oroisa Zo'aya. Si tobali tandra wangesa dödö andre lafakhoi röfa faoma awu ba gangangora faoma fehede Zura Ni'amoni'ö andre, "Falalini gera-erau, ba amati ba duria somuso dödö andrö" (Mar 1:15) awö "Awu sa ndra'ugö ba si tobali awu zui dania" (MozI 3:19). No to'ölö bakha ba Gereja Katolik wa awu andre tehalö moroi ba mbulu nohi nitunu si no te'oguna'ö ba liturgi Migu Bulu Geu ba ndröfi föna da'ö.

Fangowasaini Rabu Awu tefalua bakha ba Gereja Katolik, Gereja Lutheran, Gereja Anglikan, btn. 

## Umbu
Bogo

**Bogo** no aurifö si hulö de'u sebua, bunia aganau ba agatarö hulö ndroi, si tobali fangöna famoloi nudu sedöna mondra'u ya'ira. Tefaböbö ia ba gaurifö satarö ifö ba wanaba hadia ia (li Indonesia *hewan pengerat*, li Latin *Rodentia*). Ara auri ia, so zi no irai auri 32 fakhe. Bogo si so ba Afrika manga balö geu, gowi, bua geu awö fakhe ba laza/nowi. Bogo si so ba Amerika asese toröi ira ba hogu geu ba wemanga bulu geu, ba hiza la'a göi ndru'u. 

Si to'ölönia fa'anau mbogo 60-90 cm, inönö ba da'ö 20-25 cm gi'o. Fa'abua mbotora 5-16 kg ba omböilara owulo ba no ahou sibai na mofanö. La'a-la'a mbura no amarukhata zafusi, sohawu-hawu ba sowaru-waru. 

Oya ngawalö mbogo, so zi tefaböbö ba ngawalö *Hystricidae* (si tesöndra ba Italia, Asia ba Afrika) ba so göi ba *Erethizontidae* (si tesöndra ba Amerika Utara ba Selatan). Si fagölö khöra ya'ia da'ö bulu si hulö ndroi börö me so khönia bakha nifotöi *keratin*. Bogo *hystricidae* egebua ba ha mangalui gö ira ba zi bongi. Bogo si tefaböbö ba *Erethizontidae* no igide-ide ba tola göi mangalui gö ira ba zi ma'ökhö.

Tesöndra mbogo ba mbenua tropis ba Asia, Eropa Selatan, Afrika, Amerika Utara ba Amerika Selatan. Auri ira ba gatua, ba danö simate, ba danö soya kara segebua ba ba naere-naere hili. Si to'ölönia mangalui gö ira ba zi bongi, heŵa'ae so göi mbogo sangalui gö ba zi ma'ökhö

Bogo tenga urifö, börö da'ö lö waö-waö wanguri ya'ia (li Indonesia *pembudidayaan* ma *kultivasi*).

Si to'ölönia lö labali'ö ö mbogo. Ba hiza ba Asia Tenggara, töra-töra ba Vietnam, labali'ö ia börö gö. Andrö wa itugu alö wa'oya mbogo ba da'ö. 

So ösa niha sondrogö bogo ba nomo tobali urifö hulö zimane mao ba asu. Ba hiza lö to'ölö da'a.

Ba Amerika so zangoguna'ö mbulu mbogo tobali famoadu högö simane nifalua ndra niha asli Amerika (faigi gambara). Baero da'ö la'oguna'ö gambara mbogo tobali tandra nifotöi *logo libertarianisme* Amerika (faigi gambara), ya'ia da'ö sambua *prinsip* wa tebai tabörögö wasöndrata, ba hiza tola talau mbalö na lasuwö ita niha, ena'ö böi irugi te'ala ita. 

Lö tefamawa mbogo, andrö wa lö ya'ia ba waniaga.

Ba li Indonesia latötöi mbogo *landak*. Ba li Inggris lafotöi ia *porcupine*, nihalö moroi ba li Italia *porcospino*, eluahania bawi si so ndroi.